Opplev Alta

Finnmarksløpet 2022
2022-03-11 - 2022-03-20 | Alta sentrum, Løkkeveien 6B, ALTA, 9510, Norge
Fredag 11.mars 2022 starter Vinterens Vakreste Eventyr igjen. Da står flere hundre hunder klare til å kjøre Finnmark rundt sammen med sin musher. Møt opp i gågata for å heie fram disse fantastiske idrettsutøverne sammen med resten av byen.
Klokkeslett for start T.B.A.

Musikkquiz // Barila Pub
2022-03-17 20:30 - 22:00 (Europe/Oslo) | Barila Pub, Markedsgata 10, Alta, 9510
Hver torsdag 20:30 arrangeres det musikkquiz på Barila. Her kan du og vennene dine konkurrere med andre lag i en uhøytidelig quiz der alle oppgaver på en eller annen måte er musikkrelatert. Hovedvekten er på populærmusikk, men det skjeies selvsagt ut nå og da! Britney Spears møter Mozart, Jahn Teigen og Sepultura på bar.
Tommy Hansen har en liten hær av dyktige quizmastere som stepper inn for han i ny og ne for å sikre variasjon i oppgavetyper og sjangre.
Hvert halvår føres det regnskap over plasseringer og poeng, man kan altså ende opp med pallplassering på tampen av sesongen- men det er også helt ålreit å delta i ny og ne.
Det koster ikke noe å delta, og antall medlemmer pr lag er begrenset til 6.
Hjertelig velkommen til trivelige quizkvelder på Barila!
